**DIRECȚIA GENERALĂ SECRETARIAT UNIVERSITATE**

**HOTĂRÂREA NR. 16**

**A CONSILIULUI DE ADMINISTRAŢIE DIN DATA DE 23.04.2024**

În temeiul Legii Nr. 199/2023 – Legea Învățământului Superior şi a Cartei Universitare, Consiliul de Administraţie al U.M.F. „Carol Davila” din Bucureşti, întrunit în data de 23.04.2024, hotărăşte:

**Art. 1.** Se aprobă propunerea Domnului Prof. Univ. Dr. Șerban-Ion Bubenek-Turconi, Președinte al Societății Române de Anestezie-Terapie Intensivă, de acordare a titlului de “Visiting Professor”, cu ocazia Congresului Național al Societății Române de Anestezie-Terapie-Intensivă, a 17 Profesori Universitari, colegi din străinătate (Anexa 1).

**Art. 2**. Se aprobă propunerea Domnului Prof. Univ. Dr. Adrian Săftoiu de acordare a titlului *Doctor Honoris Causa* Domnului Prof. Univ. Dr. Peter Vilmann – Medic primar la Clinica de Gastroenterologie a Spitalului Herlev și Gentofte Departamentul de Medicină Clinică, Universitatea din Copenhaga, Danemarca (Anexa 2).

**Art. 3.** Se aprobă încheierea unui Acord de parteneriat UMFCD – Liceul Teoretic Mihai Ionescu, în vederea implementării în comun a proiectului “Micii Stomatologi” (Anexa 3).

**Art. 4.** Se aprobă nominalizarea Domnului Prof. Univ. Dr. Cătălin Cîrstoiu, în calitate de Decan al Facultății de Medicină, ca reprezentant convențional al Universității de Medicină și Farmacie „Carol Davila” din București în cadrul *Asociației Școala Națională pentru Energie Nucleară* *- SNEN* (Anexa 4).

**Art. 5**. Se aprobă componența comisiei de concurs pentru ocuparea funcției de Director al Consiliului pentru Studiile Universitare de Doctorat din cadrul IOSUD - Universitatea de Medicină și Farmacie „Carol Davila” din București, penru mandatul 2024-2029 (Anexa 5).

[**Art. 6.** Se aprobă calendarul de admitere UMFCD, sesiunea iulie 2024 (Anexa 6).](https://umfcd.ro/wp-content/uploads/2024/ADMITERE_2024/CALENDAR/Calendar%20admitere%20Iulie%202024.pdf)

**Art. 7.** Se aprobă cifra de școlarizare propusă pentru cele 4 facultăți UMFCD (Anexa 7).

[**Art. 8.** Se aprobă *Regulamentul privind concursul de admitere la studiile universitare de masterat* în cadrul Universității de Medicină și Farmacie “Carol Davila” din București pentru anul Universitar 2024-2025 (Anexa 8).](https://umfcd.ro/educatie/admitere-licenta/regulament-propriu-privind-concursul-de-admitere-la-universitatea-de-medicina-si-farmacie-carol-davila-din-bucuresti-pentru-anul-universitar-2024-2025/)

**Art. 9.** Se aprobă *Metologia privind recunoașterea automată în cadrul Universității de Medicină și Farmacie „Carol Davila” din București a funcţiilor didactice din învăţământul universitar obţinute în instituţii de învăţământ superior acreditate din străinătate* (Anexa 9).

**Art. 10.** Se aprobă solicitarea de retragere de la studii a unei studente anul I, Facultatea de Medicină (Anexa 10)

**Art. 11**. Se aprobă propunerea de exmatriculare a unei studente, înmatriculată în 2005, Facultatea de Medicină (Anexa 11).

**Art. 12.** Se aprobă propunerea de exmatriculare pentru abandon școlar, o studentă internațională an II Facultatea de Stomatologie (Anexa 12).

**Art. 13.** Se aprobă solicitarea de retragere de la studii a unei studente masterande, an I (Nutriție și siguranță alimentară), Facultatea de Farmacie (Anexa 13).

**Art. 14.** Se aprobăpropunerea calendarului de concurs admitere FMAM, sesiunea septembrie 2024 (Anexa 14).

**Art. 15.** Se aprobăsolicitarea de retragere de la studii a unui student anul II, specializarea Tehnică Dentară, FMAM (Anexa 15).

**Art. 16.** Se aprobă solicitările de deplasare la manifestările științifice desfășurate în țară și în străinătate din fondurile U.M.F. ''Carol Davila'', pentru 16 cadre didactice de la Facultatea de Medicină, Facultatea de Stomatologie, Facultatea de Farmacie și FMAM.

**Art. 17.** Se aprobă solicitările de deplasare la manifestările științifice desfășurate în străinătate din fondurile GRANT Doctoral - U.M.F. ''Carol Davila'', pentru 2 cadre didactice de la Facultatea de Medicină și Facultatea de Farmacie.

**Art. 18.** Se aprobă solicitările de deplasare la manifestările științifice desfășurate în țară și în străinătate din fondurile U.M.F. ''Carol Davila'' pentru 8 angajați UMFCD din cadrul personalului administrativ.

**Art. 19.** Se aprobă solicitările de deplasare la manifestările științifice desfășurate în străinătate din fonduri de cercetare pentru 5 cadre didactice de la Facultatea de Medicină și Facultatea de Farmacie.

**Art. 20.** Se aprobă solicitările de deplasare la manifestările științifice desfășurate în străinătate din fonduri de cercetare pentru 2 membri în proiecte de cercetare.

**Art. 21.** Se aprobă solicitările de deplasare la manifestările științifice desfășurate în străinătate din fonduri de cercetare pentru 6 studenți și studenți doctoranzi la Facultatea de Farmacie și 1 student doctorand la Facultatea de Stomatologie.

**Art. 22.** Se aprobă solicitările de deplasare în străinătate pentru specializare a 2 cadre didactice de la Facultatea de Medicină și Facultatea de Stomatologie.

**Art. 23.** Se aprobă emiterea a 94 decizii de deplasare la manifestările științifice desfășurate în țară și în străinătate din fondurile personale, pentru cadre didactice de la Facultatea de Medicină și Facultatea de Stomatologie.

**Art. 24.** Se aprobă solicitările de deplasare la manifestările științifice desfășurate în țară din fonduri personale pentru 3 studenți la Facultatea de Moașe și Asistență Medicală.

**Art. 25.** Se aprobă solicitarea de reducere a taxei de cămin unei studente, din familie monoparentală, în anul IV- Facultatea de Medicină (Anexa 16).

**Art. 26.** Se aprobă solicitarea de reducere cu 50% a taxei de cămin unei studente, orfană de un părinte, în anul II - Facultatea de Medicină (Anexa 17).

**Art. 27.** Se aprobă solicitarea de reducere a taxei de cămin prin achitarea diferenței de confort, unei studente în anul II - Facultatea de Medicină (Anexa 18).

**Art. 28.** Se aprobă componența comisiei de analiză și a comisiei de contestații pentru „Programul EURO 200” (Anexa 19)

**Art. 29.** Se aprobă componența comisiei de atribuire a burselor speciale „Dan Theodorescu & Ștefan Minovici” pentru activități de dezvoltare profesională și socială (Anexa 20)

**Art. 30.** Se aprobă solicitarea de acordare a unei burse pentru ajutor social ocazional de maternitate pentru o studentă în anul VI, Facultatea de Medicină (Anexa 21)

**Art. 31.** Se aprobă solicitarea înaintată de Departamentul I Științe Funcționale, Disciplina Biochimie, Facultatea de Medicină, privind cazarea în unul dintre căminele Universității a 25 de studenți și cadrele didactice însoțitoare, în perioada 7 – 12 mai 2024, precum și servicii de catering pentru 50 persoane, timp de 3 zile, pentru proiectul „International Summer School” (Anexa 22).

**Art. 32.** Se aprobă solicitarea unei angajate UMFCD de alocare a unei camere în căminele Universității, având în vedere că are domiciliul în provincie (Anexa 22).

**Art. 33.** Se aprobă propunerea Prorectorului pentru Învățământul Postuniversitar, ca pentru personalul didactic salariat al universității, care desfășoară activitate în cadrul cursurilor postuniversitare să primeasca sumele aferente activității desfășurate ca și salariu diferențiat conform prevederilor legale. (Anexa 23)

**Art. 34.** Se aprobă propunerea ca nivelul taxei pentru modulul de Tehnici și proceduri de recuperare medicală la copil, în cadrul atestatului de Reumatologie Pediatrică, coordonat de către Domnul Prof. Dr. Cătălin Codreanu, să fie de 500 de lei (Anexa 24).

**Art. 35.** Se aprobă solicitarea de întrerupere a studiilor în perioada 05.04.2024-04.07.2024, a unui medic rezident din Liban – Obstetrică Ginecologie (Anexa 25).

**Art. 36.** Se aprobă solicitarea de reluare a studiilor postuniversitare de rezidențiat de la data de 01.05.2024 pentru un medic rezident din Liban - Dermatovenerologie (Anexa 26).

**Art. 37.** Se aprobă solicitarea de prelungire a perioadei de întrerupere a studiilor (18.03.2024-17.09.2024) a unui medic rezident din Maroc - Cardiologie (Anexa 27).

**Art. 38.** Se aprobă solicitarea de transfer de la U.M.F. Iuliu Hațieganu din Cluj Napoca la U.M.F. Carol Davila din București a unui medic rezident din R. Moldova - Nefrologie (Anexa28).

**Art. 39.** Se aprobăsolicitarea de reînscriere la studii a unui medic rezident din Liban - Medicină de laborator (Anexa 29).

**Art. 40.** Se aprobă solicitarea de întrerupere a studiilor în perioada 01.04.2024-01.04.2025, pentru un medic rezident din R. Moldova - Neonatologie (Anexa 30).

**Art. 41.** Se aprobă solicitarea de întrerupere a studiilor în perioada 01.05.2024-01.11.2024, pentru un medic rezident din Mauritius - Oftalmologie (Anexa 31).

**Art. 42.** Se aprobă solicitarea de retragere de la studii și restituirea taxei achitate în plus (8100 euro), pentru un medic rezident din Maroc - Chirurgie Cardiovasculară (Anexa 32).

**Art. 43.** Se aprobă solicitarea de întrerupere a studiilor în perioada 02.05.2024-01.11.2024, pentru un medic rezident din Algeria - Oftalmologie (Anexa 33).

**Art. 44.** Se aprobă propunerea de modificare a structurii organizatorice a Departamentului Pregătire Postuniversitară și Educație Medicală Continuă prin transformare în Direcția de Învățământ Postuniversitar, și suplimentarea organigramei cu un număr de 25 de posturi (Anexa 34).

**Art. 45.** Se aprobă *Planul operațional 2024 – 2029,* conform Planului Strategic de dezvoltare instituțională al UMFCD 2021 - 2029 - Ediția revizuită Februarie 2024 (Anexa 35).

**Art. 46.** Se aprobă propunerea de autorizare pentru funcționarea programului de studii universitare de master *„Aplicații în oncologie ale fizicii și inteligenței artificiale”* în vederea înscrierii la Autoritatea Națională pentru Calificări (ANC) (Anexa 36).

**Art. 47.** Se aprobă declanșarea procedurilor de autorizare provizorie pentru programul de studii universitare de licență în cadrul FMAM - *Balneofiziokinetoterapie și recuperare – extensia Ploiești* (Anexa 37).

**Art. 48.** Se aprobă declanșarea procedurilor de autorizare provizorie pentru programul de studii universitare de licență în cadrul FMAM – *Radiologie și Imagistică – București* (Anexa 38).

**Art. 49.** Se aprobă constituirea Comitetului Director al Proiectului cu finanțare BEI, Contract Nr. 92.570 (Anexa 39).

**Art. 50.** Se aprobă propunerile pentru componența *Consiliului Științific* și a *Comisiei de Etică a Cercetării* (Anexa 40).

[**Art. 51.** Se aprobă *Metodologia de acordare a atestatului de abilitare* (Anexa 41).](https://umfcd.ro/educatie/doctorat/scoala-doctorala/metodologia-de-obtinere-a-atestatului-de-abilitare/)

**Art. 52.** Se aprobă cererile de acordare a calității de membru al Școlii Doctorale din cadrul I.O.S.U.D.- Universitatea de Medicină și Farmacie ”Carol Davila” din București, în urma constatării îndeplinirii standardelor specifice, pentru următoarele cadre didactice abilitate: Prof. Univ.Dr. Florescu Simin Aysel – domeniul Medicină; Conf. Univ.Dr. Sfeatcu Ionela Ruxandra – domeniul Medicină Dentară; Conf. Univ.Dr. Mastalier-Manolescu Bogdan Stelian - domeniul Medicină; Conf. Univ.Dr. Mititelu Magdalena - domeniul Farmacie; Conf. Univ.Dr. Toader Corneliu - domeniul Medicină (Anexa 42).

**Art. 53.** Se aprobă componența Comisiei Centrale și Comisiei Tehnice pentru examenul de admitere la studiile universitare de doctorat, sesiunea iulie 2024 (Anexa 43).

**Art. 54.** Se aprobă componența Comisiei privind mobilitatea academică a studenților doctoranzi (Anexa 44).

[**Art. 55.** Se aprobă propunerea numărului de locuri pentru admiterea la studiile universitare de doctorat sesiunea iulie 2024 (Anexa 45).](https://umfcd.ro/educatie/admitere-licenta/propunere-cifra-de-scolarizare/)

**Art. 56.** Se aprobă cererea de susținere anticipată a tezei de doctorat a unei studente doctorande în anul III (Anexa 46).

**Art. 57.** Se aprobă cererile de prelungire pentru anul universitar 2024-2025, pentru 2 studenți doctoranzi (Anexa 47).

**Art. 58.** Se aprobă solicitarea de retragere de la studiile universitare de doctorat a unei studente doctorande (Anexa 48).

**Art. 59.** Se aprobă propunerea de încheiere a unui Acord de parteneriat UMFCD - Primăria Sectorului 3, în vederea desfășurării unor acțiuni centrate pe o viață sănătoasă.

**Art. 60.** Se aprobă solicitarea de editare a unui curs de ”Aparatură medicală - Manual universitar” pentru studenții anului I (Anexa 49).

**Art. 61.** Se aprobă solicitarea de utilizare a logo-ului UMFCD pe broșurile emise de Asociația Națională de Stomatologie Pediatrică din România (Anexa 50).

**Art. 62.** Se aprobă solicitarea Domnului Conf. Univ. dr. Lucian Toma Ciocan, de tipărire a Manualului de Tehnologia Protezelor Dentare vol. 1 - Tehnologia Protezelor Dentare Fixe, la Editura Universitară “Carol Davila” (Anexa 51)

**Art. 63.** Se aprobă propunerea de încheiere a unui acord instituțional privind publicarea Open Access cu MDPI (Anexa 52)

**Art. 64.** Se aprobă propunerea de componență a Consiliului Științific Editorial (Anexa 53).

**Art. 65.** Se aprobă *Regulamentul de publicare* al Editurii Universitare Carol Davila (Anexa 54).

**Art. 66.** Se aprobă numirea temporară a Dlui Conf. Univ. dr. Constantin Traian-Vasile în funcția de Director al Extensiei Universitare Ploiești, până la ocuparea postului prin concurs(Anexa 55).

**Art. 67.** Se aprobă ca data 31.05.2024 să fie data limită de înaintare a documentației de către facultăți, care stă la baza întocmirii statelor de funcții pentru anul universtar 2024-2025 (Anexa 56).

**Art. 68.** Se aprobă solicitarea Dnei Prof. Univ. dr. Spiru Luiza de a aproba activitatea în calitate de cadru didactic asociat, dlui dr. Deriaz Michel, la disciplina Disc. Geriatrie și Gerontologie II - Spitalul de Boli Cronice "Sf. Luca" pentru anul universitar 2023-2024 - activitate neremunerată (Anexa 57).

**Art. 69.** Se aprobă solicitările de efectuare a activității didactice în regim plata cu ora, în afara normei de bază, pentru anul universitar 2023-2024 în cadrul unui curs de studii postuniversitare la Universitatea din Bucuresti, Facultatea de Biologie pentru: Asistent.universitar dr. Voiosu Andrei Mihai, Șef de lucrări dr. Voiosu Theodor-Alexandru, Prof. Univ. dr. Ginghina Octav, Șef de lucrări dr. Iosifescu Andrei-George, Prof. Univ. dr. Burcea-Dragomiroiu George- Traian-Alexandru (Anexa 58).

**Art. 70.** Se aprobă propunerea managerului de proiect PNRR „Centrul digital de training în tratamentul minim-invaziv și intervențional”, asistent univ. dr. Toma Cristian-Valentin, de majorarea salariului de bază cu până la 50% proporțional cu timpul alocat activităților din proiect, din fonduri proprii ale universității, pentru un angajat UMFCD (Anexa 59).

**Art. 71.** Se aprobă numirea temporară a Dnei Conf. Univ.dr. Popa Gabriela Loredana, în funcția de șef de disciplină la Disciplina Parazitologie, Facultatea de Medicină (Anexa 60).

**Art. 72.** Se aprobă atribuirea statutului de „Clinic„ Laboratorului de Microbiologie medicală din cadrul Institutului Național de Boli Infecțioase “Prof. Dr. Matei Balș” (Anexa 61).

**Art. 73.** Se aprobă propunerile de numire a șefilor de secții din cadrul Spitalului Clinic “Prof. Dr. Theodor Burghele” după cum urmează: Conf. Univ. Dr. Rădăvoi Daniel– șef de secție în cadrul Secției Clinice Urologie II, Spitalul Clinic “Prof. Dr. Theodor Burghele”, fiind cadrul didactic cu gradul cel mai mare de predare din această secție; Sef de Lucrări Dr. Bădescu Daniel Liviu – șef de secție în cadrul Secției Clinice Urologie III,Spitalul Clinic “Prof. Dr. Theodor Burghele” (ceilalți 2 sefi de lucrări au depus cerere de renunțare); Sef de Lucrări Dr. Zaharia Ion-Relu-Ondin **–** șef de secție în cadrul Secției Clinice Medicină Internă, Spitalul Clinic “Prof. Dr. Theodor Burghele”, fiind cadrul didactic cu gradul cel mai mare de predare din această secție; Sef de Lucrări Dr. Medar Cosmin – șef laborator în cadrul Laboratorului clinic Radiologie și imagistică medicală, Spitalul Clinic “Prof. Dr. Theodor Burghele”, fiind cadrul didactic cu gradul cel mai mare de predare din această secție (Anexa 62).

**Art. 74.** Se aprobă propunerea de schimbare a denumirii Centrului de Consiliere Psihologică, Educațională și Profesională în *Centrul de Consiliere și Orientare în Carieră*, cu o nouă structură organizatorică (Anexa 63).

**Art. 75.** Se aprobă inițierea procedurii de licitație deschisă având ca obiect achiziționarea de “Cartușe toner”. Valoarea totală estimată a contractului este de 1.027.774,44 lei cu TVA (Anexa 64).

**Art. 76.** Se aprobă inițierea “procedurii simplificate” având ca obiect achiziționarea de “Lucrări de proiectare, furnizare, instalare, punere în funcțiune și autorizarea echipamentelor din centralele termice ce deservesc imobilele Cămin U1-U2, Cămin U3-U4, Cămin U5-U6”, imobile ce aparțin Universității de Medicină și Farmacie ”Carol Davila”.Valoarea totală estimată a contractului este de 4.843.538 lei cu TVA(Anexa 65).

**Art. 77.** Se aprobă prelungirea contractului de închiriere nr. 219398/18.07.2019 și a actului adițional pentru o perioadă de 12 luni până la 25.07.2024, având ca obiect închirierea spațiului cu o suprafață de 351.38 mp în cadrul clădirii UNIFARM, spațiu în care Disciplina Biofizică Biotehnologie Celulară își desfășoară temporar activitatea (Anexa 66).

**Art. 78.** Se aprobă inițierea demersurilor necesare preluării în administrare a spațiilor din Calea Plevnei nr.17-21, sector 1 – parter, etaj 1-3, respectiv Strada Eforie nr. 4-6, sector 5 – subsol, parter, etaj 2-5, spații în care își desfășoară activitatea unele discipline din cadrul Facultății de Stomatologie, având în vedere notificarea emisă de către A.S.S.M.B. privind eliberarea acestor spații (Anexa 67).

**Art. 79.** Se aprobă instituirea unei taxe de arhivare a actelor de studii ridicate după depășirea termenului de 12 luni de la absolvire și modificarea taxelor pentru eliberarea adeverințelor destinate absolvenților printr-o creștere cu 50 de lei (Anexa 68).

**RE C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca-Andreea Stănescu